Santa Marija de Gija de Gran Kanarija
Santa Marija de Gija de Gran Kanarija arba Santa Marija de Gija (isp. Santa María de Guía de Gran Canaria) – miestelis ir savivaldybė Ispanijoje, Kanaruose, Gran Kanarijos salos šiaurinėje dalyje, 19 km į vakarus nuo Las Palmaso, 2 km nuo vandenyno kranto. Šalia miestelio praeina greitkelis GC-2, atsišakoja kelias į Fontanalesą. Kitapus greitkelio, Achodaro kalno papėdėje yra gyvenvietė La Atalaja. Verčiamasi žemės ūkiu (auginamos bulvės, cukranendrės ir kt.), gyvulininkyste, gaminamas tradicinis sūris, saldumynai. Yra XV a. Švč. Marijos Kelrodės bažnyčia, tradicinės architektūros pastatai, kompozitoriaus, rašytojo Nestoro Alamo namas-muziejus, kunigo, politiko Pedro Goriljo namas-muziejus, XVI a. Kintanos namas ir kt. Apylinkėse yra archeologinis paminklas – „Valerono celė“ (Cenobio de Valerón).